‘උදයන්’ පුවත්පතේ ප්‍රවෘත්ති කර්තෘ නාගසුන්දරම් කුගනාදන් මහතාට සිදු කළ ප්‍රහාරය පිළිබඳව වහාම වාර්තාවක් ලබාදෙන ලෙස ජනාධිපති මහින්ද රාජපක්ෂ මහතා පොලිස්පතිවරයාට නියෝග කොට තිබේ.පසුගිය 30 වැනිදා රාජකාරි නිම කර නිවසට යමින් සිටි නාගසුන්දරම් මහතාට යතුරු පැදියකින් පැමිණි දෙදෙනෙකු එල්ල කළ ප්‍රහාරයකින් අනතුරුව ඒ මහතා යාපනය ශික්ෂණ රෝහලේ දැඩි සත්කාර ඒකකයේ ප්‍රතිකාර ලබමින් සිටී.මෝටර් සයිකලයකින් පැමිණි දෙදෙනා නාගසුන්දරම් මහතාට යකඩ පොල්ලකින් හිසට පහර දී ඇති අතර, හිසේ සැත්කමක් ද සිදුකොට තිබේ.ඒ මහතාගේ තත්ත්වය බරපතළ නැතැයි රෝහල් ආරචි මාර්ග පවසයි.මෙයට පෙරද මෙවන් ප්‍රහාරයක් නාගසුන්දරම් මහතාට එල්ල වී තිබෙන අතර ඒ මහතාට අවශ්‍ය ආරක්ෂාව ලබා දී ඇතැයි ද සිද්ධිය පිළිබඳ කඩිනම් පරීක්ෂණ ආරම්භ කර ඇතැයි ද පොලිස් මාධ්‍ය ප්‍රකාශක පොලිස් අධිකාරී පි‍්‍රශන්ත ජයකොඩි මහතා දිනමිණට කීය.